גרניים

גֵּרָנִיִּים (שם מדעי: .Geraniaceae <small>Juss</small>) היא משפחה של צמחים עשבוניים חד-שנתיים או רב-שנתיים או לעיתים רחוקות בני שיח או שיחים מסדרה גרנאים הכוללת 8 סוגים ו-816 מינים<ref></ref><ref></ref> מהם 795 מינים (97.5%) המשתייכות למשפחות המוכרות בישראל. בצמחיית הבר של ישראל וסביבתה מיוצגת המשפחה על ידי 3 סוגים ו-30 מינים: גרניון, מקור-חסידה ובהק<ref></ref>. בצמחיית הנוי והתרבות מיוצגת המשפחה על ידי מינים רבים מהסוג פלרגוניום<ref name=":0"></ref>. רוב המינים מצויים באזורי אקלים ממוזגים וסובטרופיים, באזורים הסמוכים לקו המשווה וכן בדרום אפריקה. עם זאת יש מינים טרופיים במשפחה.

== מאפיינים ==
פרח של מקור-חסידה חלמיתי
מרבית מיני המשפחה חד-שנתיים או רב-שנתיים (מקצתם מעוצים). חלק ממיני המשפחה הם שיחים או מעוצים, אך רובם הגדול הם צמחים עשבוניים וכן רובם בעלי גבעולים ועלים שעירים. פרחיהם בעלי חמישה עלי כותרת, הנושרים לאחר הפריחה, וחמישה עלי גביע, אשר אינם נושרים;

הלוואים קיימים. הפטוטרות קיימות.

העלים מסורגים או נגדיים, פשוטים או מורכבים ואז הם מחולקים-מנוצים (טרף העלה מחולק לאונות עד לעורקו או בסיסו) או מחולקים כעין כף יד (אונות הטרף מגיעות עד לעורק הראשי, כך שכל אונותיו יוצאות מנקודה אחת כמעט)<ref name=":1"></ref>.

הפרחים דו-מיניים, נכונים או כמעט נכונים.

הגביע בעל 5 עלים מפורדים. הכותרת בעלת 5 עלים מפורדים. האבקנים 5 עד 15 אבקנים, כולם או קצתם בעלי מאבקים<ref name=":1" />.

השחלה עילית, בעלת 3 עד 5 עלי שחלה מאוחים ומעורים בעמוד המרכזי של הפרח (המשכה של מצעית הפרח) ו-3 עד 5 מגורות, בכל מגורה אחת או שתי ביציות<ref name=":0" />.

הפרי הוא מפרדת בעלת 3 עד 5 פרודות הנפתחות בצידן הפנימי (המופנה אל העמוד) או אינן נפתחות כל עיקר<ref name=":2"></ref>.

==סוגים במשפחה==
משפחת הגרניים כוללת 8 סוגים מהם 4 סוגים מוכרים בישראל. 
#בַּהַק (Monsonia) - סוג צמחים עשבוניים חד-שנתיים או רב שנתיים, שעירים הדומים למקור-חסידה. העלים משוננים בעלי פטוטרת ארוכה. עוקצי התפרחת ארוכים, יוצאים מחיק עלים, בראשם פרחים בודדים או מרובים בתפרחת דמוית סוכך. הפרחים נכונים, עלי הגביע 5, עלי הכותרת 5, צופנים 5, אבקנים 15 כולם נושאים מאבקים. האבקנים מאוחים בבסיסם ב-5 צרורות וכל צרור נצבת מול עלה כותרת. השחלה בת 5 עלי שחלה, בכל אחר 2 ביציות: עמודי שחלה וצלקות 5. הפרי הלקט שפרודותיו אינן נפתחות והמקור שלהן דומה לנוצה מכוסה שערות ארוכות ורכות לכל אורכו. 26 מינים בעולם ובישראל שני מינים מדבריים ונדירים מאוד, שגדלים בבקעה הדרומית בדרום הנגב ובסיני<ref name=":1" />. 
##בַּהַק צחור (Monsonia nivea) - צמח עשבוני חד-שנתי או רב-שנתי, העלים מלבינים, דמויי ביצה-מוארכת. עורקי העלים שקועים בטרף. עוקצי התפרחת יוצאים מתוך שושנת עלים או מחיק עלים ונישאים על ענפים קצרים. עוקץ הפרח ארוך פי 3 עד 4 מאורך הגביע, ואורך המקור של הפרודה 4 עד 5 ס"מ. הפריחה בחודשים מרץ ואפריל. 
##בַּהַק עַקְרַבִּי (Monsonia heliotropioides) - העלים ירוקים מאדימים, דמויי ביצה חלקם דמויי לב בבסיסם. עוקצי התפרחת יוצאים מחיק עלים על גבעולים. עוקץ הפרח אינו ארוך מהגביע, ואורך המקור של הפרודה 7 עד 9 ס"מ. הפריחה מינואר עד מאי<ref name=":2" />. 
#גרניון (Geranium) (גדל בר בישראל)
#פלרגוניום (Pelargonium) - בסוג 286 מינים בעולם מהם משמשים כצמחי תרבות ונוי בישראל<ref name=":0" />.
#מקור-חסידה (Erodium) (גדל בר בישראל)
#California macrophylla - מין יחיד בסוגו הגדל בר במערב צפון אמריקה, במדינות: אריזונה, קליפורניה, מקסיקו צפון מערב, נבאדה, אורגון, יוטה. מין זה הופרד מן הסוג מקור-חסידה רק בשנת 2002<ref></ref>.
#Hypseocharis
#Rhynchotheca
#Sarcocaulon

==קישורים חיצוניים==

* [http://www.tapuz.co.il/tapuzforum/main/galleries.asp?id=718&galleryId=7600 תמונות צמחים במשפחה] ברחבי ארץ ישראל, בפורום "שמירת טבע" בתפוז.
* [http://www.wildflowers.co.il/hebrew/search__.asp?searchString=&family=36&color=1&type=1&spread=0&x=26&y=11 תמונות גרניים], אתר "צמח השדה"
* [http://israplant.com/index.php?n=1982 מינים נפוצים בישראל ממשפחת הגרניים], באתר "צמח ישראלי"
==הערות שוליים==

קטגוריה:ערכים שבהם תבנית בריטניקה אינה מתאימה
*
קטגוריה:צמחים שתוארו ב-1789
קטגוריה:טקסונים שתוארו בידי אנטואן-לורן דה ז'יסייה
קטגוריה:משפחות צמחים